เสียภาษีผ่านเน็ตสุดฮอต
หลังจากกรมสรรพากรทุ่มสรรพกำลัง จัดทำระบบรองรับการเสียภาษีเงินได้บุคคลธรรมดาของประชาชน อำนวยความสะดวกให้ทุกช่องทาง แม้กระทั่งให้เสียภาษีผ่านมือถือได้
19 เม.ย. 2556

หลังจากกรมสรรพากรทุ่มสรรพกำลัง จัดทำระบบรองรับการเสียภาษีเงินได้บุคคลธรรมดาของประชาชน อำนวยความสะดวกให้ทุกช่องทาง แม้กระทั่งให้เสียภาษีผ่านมือถือได้ 
เมื่อผ่านวันที่ 9 เม.ย.ไปแล้ว ปรากฏว่ายอดคนเสียภาษีทางอินเทอร์เน็ตเพิ่มขึ้น 72.27% เพิ่มขึ้นจากปีก่อนถึง 5 แสนราย
ว่าแล้ว คุณพี่จิตรมณี สุวรรณพูล โฆษกกรมสรรพากร ก็ร่ายยาวถึงการยื่นแบบเสียภาษีบุคคลธรรมดาปี 2555 ตั้งแต่วันที่ 1 ม.ค.31 ม.ค. สำหรับการยื่นแบบโดยเอกสาร และถึงวันที่ 9 เม.ย. 2556 สำหรับการยื่นแบบทางอินเทอร์เน็ต ปรากฏว่ามีผู้ยื่นแบบเสียภาษีทั้งสิ้น 9.91 ล้านราย
สำหรับการยื่นแบบทางอินเทอร์เน็ตมีผู้ยื่นแบบทั้งสิ้น 7.16 ล้านราย คิดเป็น 72.27% ของผู้ยื่นแบบทั้งหมด เพิ่มขึ้นจากปีที่แล้ว 5 แสนราย ขณะที่การยื่นแบบโดยเอกสารมีผู้ยื่นแบบทั้งสิ้น 2.74 ล้านราย คิดเป็นร้อยละ 27.73 โดยผลการจัดเก็บถือว่าสูงกว่าประมาณการตามเอกสารงบประมาณ ที่เป็นอย่างนี้ก็เพราะเป็นความตั้งใจต้องการพัฒนานวัตกรรมใหม่ๆ เพื่อให้บริการที่ดีแก่ผู้เสียภาษีของกรมสรรพากรนั่นเอง